નવી દિલ્હી: આજે ભારતીય જનતા પક્ષ (ભાજપ)ના ૩૮મા સ્થાપનાદિને વડા પ્રધાન નરેન્દ્ર મોદી અને ભાજપના રાષ્ટ્રીય અધ્યક્ષ અમિત શાહ નવી દિલ્હી ખાતે ભાજપના વડામથક પર પહોંચ્યા હતા અને ભાજપના કાર્યકરોને સેવાભાવથી કામ કરવા મંત્ર આપ્યો હતો. દેશભરમાં ભાજપના સ્થાપનાદિનની રંગેચંગે ઉજવણી થઈ રહી છે. આ વખતે ઉત્તર પ્રદેશમાં ભાજપના પ્રચંડ વિજય બાદ સ્થાપનાદિનની ઉજવણીનું ખાસ મહત્ત્વ છે. વડા પ્રધાન નરેન્દ્ર મોદીએ ભાજપના કાર્યકરોને સ્થાપનાદિનની શુભેચ્છા આપતાં સેવાભાવથી કામ કરવા મંત્ર આપ્યો હતો. ભાજપના સ્થાપનાદિને પીએમ નરેન્દ્ર મોદીએ દીનદયાળ ઉપાધ્યાયને શ્રદ્ધાંજલિ આપી હતી.